Държавен вестник, бр. 55, 2020 г., стр. 47

БРОЙ  55	
Д Ъ Р Ж А В Е Н  В Е С Т Н И К 	
СТР.  47  
участник и има индивидуално потребителско 
име и парола за достъп до ЕСТ-ДН.
Чл. 137. Офертите, постъпили в ЕСТ-ДН, 
се съхраняват в системата и могат да се про­
менят до настъпването на крайния срок за 
подаване на оферти.
Раздел ХI
Клирингова цена. Криви на търсене и пред­
лагане
Чл. 138. Клирингова цена е цената, на която 
се сключват всички сделки и се изчислява за 
определена пазарна зона, определен ден на 
доставка и определен интервал на доставка 
(час).
Чл. 139. Клиринговата цена е определена 
при пресичането на кривата на търсене и кри­
вата на предлагане, изчислена от алгоритъма 
Euphemia. Кривите на търсене и предлагане 
се формират на базата на метода на линейна 
интерполация.
Чл. 140. Кривата на търсене се определя за 
всеки час на доставка чрез събиране в една 
крива на всички двойки цена-количество от 
предложенията за покупка, като точките се 
свързват в крива чрез метода на линейна 
интерполация.
Чл. 141. Кривата на предлагане се определя 
за всеки час на доставка чрез събиране в една 
крива на всички двойки цена-количество от 
предложенията за продажба, като точките се 
свързват в кривата чрез метода на линейна 
интерполация.
Чл. 142. Когато липсват оферти за търсе­
не или предлагане или липсва пресичане на 
кривите на търсене и предлагане, обемите на 
предлагане и търсене ще бъдат равни на нула.
Чл. 143. Когато за някой часови интервал 
количеството на търсене или количеството 
на предлагане е равно на нула, не се формира 
клирингова цена за съответния интервал на 
доставка и търгуваното количество е равно 
на нула.
Чл. 144. Когато липсва пресичане на криви­
те на търсене и предлагане, клиринговата цена 
ще е равна на средната цена между цените, 
които се получават при обеми, равни на нула.
Чл. 145. В случай че в етапа на подаване на 
оферти има часови интервали, в които няма 
пресичане на кривите на търсене и предла­
гане, или липсват оферти за продажба и/или 
покупка, операторът може да публикува на 
интернет страницата си информация за тези 
часови интервали с цел оптимизиране на 
търгувания обем.
Раздел ХII
Определяне на резултатите от тръжната сесия
Чл. 146. Процесът по изчисление на кли­
ринговата цена и определяне на търгуваните 
обеми се извършва в съответствие с алгори­
тъма Euphemia, чието описание е публикува­
но на интернет страницата на БНЕБ – ЕАД.
Чл. 147. Всички стандартни процедури 
и етапи на калкулация и публикуване на 
резултатите от тръжните сесии са в съответ­
ствие с общоприетите процедури и правила 
от обединението Price Coupling of Regions, 
наричано по-нататък обединението PCR, и 
обединението SDAC, а именно:
1. краен срок за подаване на оферти: 12,00 ч.;
2. публикуване на клиринговите цени за 
деня на доставка и съответните търгувани 
обеми: 12,42 – 13,00 ч.;
3. публикуване на резултатите от търго­
вията за търговските участници, сключили 
сделки в ЕСТ-ДН: 12,55 – 13,10 ч.
Чл. 148. (1) При извънредни ситуации, 
свързани със закъснение на изчисляването на 
клиринговите цени и резултатите от търговията 
от страна на обединението PCR и алгоритъма 
Euphemia или по други причини извън контрола 
на оператора, сроковете по чл. 147, т. 2 и 3 
могат да бъдат удължени до 15,00 ч.
(2) В случаите по ал. 1 операторът уве­
домява незабавно търговските участници 
чрез публикуване на съобщение на интернет 
страницата си.
Чл. 149. При невъзможност от страна на 
алгоритъма Euphemia да завърши калкула­
цията на клиринговите цени и търгуваните 
количества до 15,00 ч. операторът обявява 
съответната борсова сесия за анулирана, като 
за клирингови цени за часовите интервали 
на съответния ден на доставка служебно се 
приемат цените от последния предходен ра­
ботен ден, в случай че денят на доставка е 
работен ден, съответно последният предходен 
неработен ден, в случай че денят на достав­
ка е неработен ден. Търгуваните количества 
остават равни на 0 (нула).
Раздел XIII
Обявяване на резултатите
Чл. 150. Клиринговите цени, изчислени 
от алгоритъма Euphemia, се изчисляват в 
съответствие с правилата, установени от 
обединението SDAC, и се публикуват на ин­
тернет страницата на оператора при нормално 
протичаща борсова сесия в съответствие със 
сроковете по чл. 147, т. 2.
Чл. 151. Цените се публикуват в левове 
за MWh, като се публикуват до втория знак 
след десетичната запетая, а изтъргуваното 
количество електрическа енергия – до първия 
знак след десетичната запетая.
Чл. 152. Всеки търговски участник може да 
види реализираните от него обеми за покупка 
и/или продажба и съответните клирингови 
цени в ЕСТ-ДН в деня на търговия в съответ­
ствие с часовия график, посочен в чл. 147, т. 3.